STORIEWERF: CV Engela van Rooyen
Engela van Rooyen (Linde) is op 11 Augustus 1939 gebore te Kakamas teen die Oranjerivier (Grootrivier) in die distrik Kenhardt (Kaap-Kolonie). Haar voorouers was pionier-koloniste in 'n besproeiingsnedersetting.
Die skryfster het plaaslik skoolgegaan en is vir verdere studie na Stellenbosh vir 'n B.A.-graad en onderwysdiploma. In latere jare, tydens 'n verblyf op Potchefstroom, het sy B.A.-Honns en 'n M.A. aan die PU vir CHO verwerf.
Haar jongste en honderste publikasie is Vuur op die Horison - 'n verhaal wat in hoofsaak oor die Anglo-Boereoorlog handel.
Engela van Rooyen is getroud met 'n predikant. Die egpaar het vier kinders en ses kleinkinders. Hulle woon sedert hul aftrede in Pretoria.